கேள்வி: இலைலா கான் பற்றி தகவல் சொல்.
பதில்: இலைலா கான் (''Laila Khan'') பிறப்பு ரேசுமா படேல் 1978 -30 சனவரி 2011) ஓர் பாலிவுட் நடிகை ஆவார். 2008இல் வெளியான ''வாபா: எ டெட்லி லவ் ஸ்டோரி'' என்ற படத்த்திலும், 2011இல் வெளியான பரார் என்ற படத்திலும் நடிகர் ராஜேஷ் கன்னா இணைந்து நடித்ததற்காக இவர் சிறப்பாக அறியப்படுகிறார். இவர் தடைசெய்யப்பட்ட வங்கதேசத்தைச் சேர்ந்த ஹர்கத்-உல்-ஜிகாத்-அல்-இஸ்லாமி சேர்ந்த முனீர் கான் என்பவரை மணந்தார். இலைலா கான், தனது குடும்பத்தைச் சேர்ந்த சிலருடன், 2011 இல் மகாராட்டிரம் சுட்டுக் கொல்லப்பட்டார்.
கேள்வி: இலைலா கான் - பயங்கரவாத நடவடிக்கைகளில் பங்கு பற்றி நீங்கள் என்ன அறிந்துள்ளீர்கள்?
பதில்: இலைலா கான், லஷ்கர்-ஏ-தொய்பா என்ற பயங்கரவாத அமைப்புக்கு மும்பை நகரம் பற்றிய தகவல்களை வழங்க திட்டமிட்டதாகக் கூறப்படுகிறது.
கேள்வி: இலைலா கான் - காணாமல் போதல் பற்றி நீங்கள் என்ன அறிந்துள்ளீர்கள்?
பதில்: 30 சனவரி 2011 இரவில், இவரும், இவரின் தாயார் செலினா, மூத்த சகோதரி அசுமினா, இரட்டை உடன்பிறப்புகள் இம்ரான் மற்றும் சாரா, மற்றும் உறவினர் ரேசுமா ஆகியோருடன் மும்பையிலிருந்து மும்பைக்கு வடக்கே 126 கிமீ தொலைவில் உள்ள இகத்புரியில் உள்ள விடுமுறை இல்லம் நோக்கி சென்றனர். 9 பிப்ரவரி 2011 அன்று, இவரது தாய் தனது சகோதரி அல்பனா பட்டேலுடன் பேசினார். கான் சண்டிகர் தனது மூன்றாவது கணவர் பர்வேசு இக்பால் தக் உடன் இருப்பதாகக் கூறினார். இதற்குப் பிறகு, குடும்பம் ஒரு தடயமும் இல்லாமல் மறைந்துவிட்டது. அதைத் தொடர்ந்து, இவரின் தந்தை, நாதிர் சா பட்டேல் (செலினாவின் முதல் கணவர்) மும்பை காவல் நிலையத்தில் தனது குடும்பத்தினருடன் தனது மகள் காணாமல் போனதாக புகார் அளித்தார். இதே போன்ற புகாரை பாலிவுட் திரைப்பட இயக்குநர் ராகேஷ் சாவந்த்தும் தாக்கல் செய்தார். இவர் மும்பையில் இருந்து காணாமல் போவதற்கு முன்பு 'ஜின்நாத்' என்ற தனது இரண்டாவது படத்தை இலைலா கானை வைத்து படமாக்கினார். நாதிர் சா படேல் 17 சூலை 2012 அன்று பம்பாய் உயர் நீதிமன்றம் தனது மகளின் கொலை வழக்கை குற்றப் பிரிவிலிருந்து தேசிய புலனாய்வு முகமை (இந்தியா) மாற்றக் கோரி முறையிட்டார். காவலர்கள் இவ்வழக்கை உடனடியாக விசாரிக்கவில்லை என்றும் குற்றம் சாட்டினார்.
கேள்வி: இலைலா கான் - காவலர் துறை விசாரணை குறித்து விரிவாக சொல்லுங்கள்.
பதில்: இவரது தாயின் தற்போதைய கணவர், பர்வேசு இக்பால் தக், சந்தேகத்திற்குரிய லஷ்கர்-ஏ-தொய்பாவின் உறுப்பினர். மேலும் ஆசிப் சேக் (செலினாவின் இரண்டாவது கணவர்), இவரும் இவரது குடும்பம் காணாமல் போனதற்கு பின்னால் இருப்பதாக சந்தேகிக்கப்பட்டது. விசாரணையின் போது நாதிர் சா பட்டேலையும் காவலர்கள் விசாரித்தனர். பின்னர், ஆசிப் சேக் கைது செய்யப்பட்டார். அவர் தானும் பர்வேசு இக்பால் தக்கும் சேர்ந்து இலைலாவின் குடும்பத்தை சுட்டு கொன்றதாக ஒப்புக்கொண்டார். ஜம்மு-காஷ்மீர் காவல்துறையினரிடம் பர்வேசு இக்பால் தக் முன்னதாக அளித்த வாக்குமூலத்தில் ஆசிப் சேக்கின் பெயர் இணை சதிகாரர்களில் ஒருவராக வெளிப்படுத்தப்பட்டது.